Ivan Aksakov
Store norske leksikon,Språk og litteratur,Litteratur i verden,Europa,Russland og Sovjetunionens litteratur,Russlands litteratur på 1800-tallet
Ivan Aksakov var en russisk forfatter og publisist og en viktig representant for slavofilien i Russland.
Han var sønn av forfatteren Sergej Aksakov, bror av forfatteren Konstantin Aksakov og utdannet jurist, men oppga embetsveien 1852. Som redaktør for flere aviser av slavofil retning fikk han store vanskeligheter med sensuren.I 1858 i deltok han i stiftelsen av det såkalte Slaviske velgjørenhetsselskap, og var en av dem som utviklet den slavofile bevegelse til ideologisk panslavisme. Hans moralske mot, stridbarhet og store journalistiske evner brakte hans navn i forgrunnen i europeisk politikk, særlig etter Berlinkongressen, da han angrep diplomatiet. Gjennom sin journal Rus (Rus-riket/Russland), 1880–1885, øvde han atskillig innflytelse, men hans antisemittisme og sjåvinisme i denne perioden har overskygget hans originale bidrag til russisk åndshistorie. Les mer i Store norske leksikon Russlands litteratur